มุมมองการลงทุนประจำเดือนสิงหาคม 2566 การลงทุนหุ้นกลุ่ม Growth Stock แนะนำลงทุนในกลุ่มใด
มุมมองการลงทุนประจำเดือนสิงหาคม 2566 มุมมองการลงทุนประจำเดือนสิงหาคม 2566   ตลาดหุ้นโลกเราปรับมุมมองดีขึ้น แนะนำกองทุน KKP-GNP สามารถเข้าลงทุนได้หากดัชนีอ่อนตัวลงมา ส่วนตลาดสหรัฐ และญี่ปุ่น ทีมนักวิเคราะห์ให้มุมมองเป็นกลางในระยะสั้น  โดยเราประเมินว่าตลาดน่าจะพักตัวลงจากแรงขายทำกำไรในระยะ 1-2 สัปดาห์เป็นอย่างน้อย และอาจเกิดภาพ Asset Rotation จากสินทรัพย์ที่มีมูลค่าตึงตัวไปยังกลุ่มที่ Laggard และ valuation น่าสนใจอย่างกลุ่ม  Cyclical โดยเราแนะนำกองทุน MCONT และ SCBTRAVEL  ในขณะที่หุ้นกลุ่ม Growth Stock แนะนำลงทุนในกลุ่มที่เป็น Secular Theme ที่ราคายังไม่แพงคุ้มความเสี่ยงอาทิกองทุน UEV , MRENEW , PCGREEN ในขณะที่ระยะถัดไปเราอาจเริ่มให้ความสนใจหุ้นขนาดกลางและเล็กหากเงินเฟ้อและเศรษฐกิจยังมีพัฒนาการที่ดีต่อเนื่อง ความคืบหน้าในการประกาศกำไรบริษัทจดทะเบียนไตรมาส 2 พบว่าบริษัท 422 แห่งในดัชนี S&P500 รายงานผลประกอบการแล้ว โดย 80%  มีแนวโน้มผลประกอบการที่สูงเกินคาดสะท้อนให้เห็นความสามารถบริษัทหลายแห่งสามารถบริหารจัดการต้นทุนและส่งผ่านไปยังผู้บริโภคในช่วงที่เงินเฟ้ออยู่ในระดับสูงได้ดี  ด้านตัวเลขเศรษฐกิจในภาคการจ้างงานของสหรัฐออกมาผสมผสานแต่ยังอยู่ในโทนที่ดี ช่วยเพิ่มโอกาสที่เศรษฐกิจสหรัฐจะชะตัวลงแบบไม่รุนแรง (soft landing) มากขึ้น สำหรับประเด็น Fitch Rating ปรับลดอันดับความน่าเชื่อถือของสหรัฐจาก AAA เป็น AA+ เรามองว่าไม่ได้กระทบเชิงลบอย่างมีนัยสำคัญ สะท้อนผ่านดัชนีวัดความผันผวนของตลาดหุ้น (VIX Index) และ ดัชนี Fear and Greed Index ยังอยู่ในโหมด Risk -On ในขณะที่ราคาทองคำที่มีฐานะเป็นสินทรัพย์ปลอดภัยยังทรงตัวไม่ได้พุ่งขึ้นแรง สำหรับมุมมองระยะยาวแม้ความเสี่ยงเศรษฐกิจถดถอยจะน้อยลงแต่เรามีความกังวลกับระดับ Valuation ของตลาดหุ้นที่ไม่สมเหตุสมผลสะท้อนผ่านส่วนต่างอัตราผลตอบแทนของตลาดหุ้นและพันธบัตรรัฐบาล (Earning Yield Gap) ของดัชนี S&P500 ที่อยู่ในระดับต่ำรอบ 10 ปี บ่งชี้มุมมองเชิงบวกและความคาดหวังที่มากเกินไปจนไม่เหลือพื้นที่ให้ผิดหวัง ทั้งในแง่พัฒนาการของกำไรที่ตลาดคาดว่าจะฟื้นตัวพลิกกลับมาเป็นบวกได้ในไตรมาสสามและสี่ ในขณะที่ช่วงเวลาที่เฟดจะกลับลดดอกเบี้ยเรามองว่ายังไม่แน่นอน จึงมีโอกาสที่ตลาดหุ้นจะผันผวนสูงขึ้นในช่วงครึ่งปีหลัง จึงทำให้เรา แนะนำเพิ่มน้ำหนักตราสารหนี้โลกหลังจากอัตราผลตอบแทนที่ขยับขึ้นมาอยู่ในระดับที่น่าสนใจในระยะยาว โดยแนะนำกองทุน UGIS และ MUBOND ที่มี Buffer ในการรองรับความผันผวนได้ดีรวมถึงโอกาสในการรับ Capital Gain จากแนวโน้มการดำเนินนโยบายการเงินที่กำลังผ่านจุดสูงสุด โดย Master fund ของกองตราสารหนี้ที่แนะนำมีการกระจายน้ำหนักในสัดส่วนของตราสารหนี้คุณภาพระดับ Investment Grade อยู่ในระดับสูงช่วยลดความเสี่ยงการผิดนัดชำระหนี้ในกรณีเกิดเศรษฐกิจถดถอย ตลาดหุ้นยุโรป เรามีมุมมองเชิงบวกในระยะสั้นจากมูลค่าหุ้นที่ไม่ตึงตัวเท่าสหรัฐ น่าจะเป็นปัจจัยหนุนให้เกิดภาพ Development Country Rotation แนะนำกองทุน KFHEUROP-A ตลาดหุ้นเวียดนามคงมุมมองเชิงบวกในระยะยาว Valuation ยังอยู่ในระดับที่ถูก แต่ระยะสั้นอาจมีแรงขายทำกำไรและพักตัวเล็กน้อย ด้านตลาดหุ้นอินเดียที่ราคาแพงและจีนที่ราคาถูกเราคาดว่าจะเกิดภาพ Country Rotation สับเปลี่ยนระหว่างกันหากมาตรการกระตุ้นเศรษฐกิจที่ภาครัฐจีนทยอยออกมาเป็นที่น่าพึงพอใจและทำให้ตลาดเชื่อได้ว่าจะพลิกฟื้นเศรษฐกิจในช่วงที่เหลือของปี ตลาดหุ้นไทย ประเมินว่ากระแสข่าวการเมืองจะมีน้ำหนักและเป็นตัวแปรในการกำหนดทิศทางตลาด ถึงแม้ว่าสถานการณ์ความไม่แน่นอนจะลากยาวกว่าที่คาดไว้ก่อนหน้าแต่มองว่าตลาดหุ้นไทยมี downside risk ที่จำกัด เราชอบหุ้นในกลุ่มธนาคารที่ผลประกอบการมีแนวโน้มแข็งแกร่ง กลุ่มพลังงานที่รับประโยชน์จากราคาน้ำมันดิบโลกฟื้นตัว  และกลุ่มที่ได้รับประโยชน์จากแนวโน้มเศรษฐกิจโลกที่ยังประคองตัวได้ดีรวมถึงกลุ่มที่ได้แรงหนุนจากมาตรการกระตุ้นเศรษฐกิจของจีน โดยแนะนำกองทุน TISCOBIG และ ABSM    ลูกค้าหลักทรัพย์ฟิลลิป สามารถส่งคำสั่งซื้อขายได้ด้วยตนเองผ่านแอพพลิเคชั่น Phillip Fund SuperMart Plus หรือปรึกษาเพิ่มเติมกับผู้แนะนำการลงทุนของท่าน หรือโทร. 02-635-1718 ลูกค้าหลักทรัพย์ฟิลลิป สามารถส่งคำสั่งซื้อขายได้ด้วยตนเองผ่านแอพพลิเคชั่น Phillip Fund SuperMart Plus หรือปรึกษาเพิ่มเติมกับผู้แนะนำการลงทุนของท่าน หรือโทร. 02-635-1718   บทความนี้จัดทำขึ้นเพื่อเป็นการให้ข้อมูลทั่วไปเท่านั้น โดยไม่ถือว่าเป็นการให้คำแนะนำด้านการลงทุน บทวิเคราะห์ หรือการเสนอขายแต่อย่างใด ผู้ลงทุนควรทำความเข้าใจลักษณะสินค้า เงื่อนไข ผลตอบแทนและความเสี่ยงก่อนตัดสินใจลงทุน บทความนี้จัดทำขึ้นเพื่อเป็นการให้ข้อมูลทั่วไปเท่านั้น โดยไม่ถือว่าเป็นการให้คำแนะนำด้านการลงทุน บทวิเคราะห์ หรือการเสนอขายแต่อย่างใด ผู้ลงทุนควรทำความเข้าใจลักษณะสินค้า เงื่อนไข ผลตอบแทนและความเสี่ยงก่อนตัดสินใจลงทุน
มุมมองการลงทุนประจำเดือนสิงหาคม 2566 การลงทุนหุ้นกลุ่ม Growth Stock แนะนำลงทุนในกลุ่มที่เป็น Secular Theme ที่ราคายังไม่แพงคุ้มความเสี่ยง อาทิ กองทุน UEV , MRENEW , PCGREEN
ตลาดการเงิน & ผลิตภัณฑ์และบริการทางการเงิน